નવી દિલ્હી, તા. 12 : જમ્મુ કાશ્મીરના સુંજવાનમાં આવેલા આર્મી કેમ્પ ઉપર આતંકવાદી હુમલા બાદ હવે પાકિસ્તાનને સર્જીકલ સ્ટ્રાઈકનો ભય સતાવી રહ્યો છે. સુંજવાનમાં સેનાના કેમ્પ ઉપર આતંકી હુમલો થતા કેન્દ્રીય ગૃહમંત્રી રાજનાથ સિંહે સુરક્ષાને લઈને મહત્ત્વની બેઠક બોલાવી હતી. પાકિસ્તાનને આશંકા છે કે, ઉરી હુમલા બાદ ભારે કરેલી સર્જીકલ સ્ટ્રાઈક ફરી એક વખત થશે. આ આશંકાને પગલે પાકિસ્તાન દ્વારા ચેતવણી પણ જારી કરી દેવામાં આવી છે.